சட்டச் சிக்கல்கள் இருந்தாலும், புலம்பெயர்ந்த தமிழ் மக்களின் பங்களிப்பைப் பெறக்கூடிய நம்பகத்தன்மையான ஒரு பொறிமுறையை உருவாக்கியும் – கொள்கை வேறுபாடுகள் இருந்தாலும், எதிர்க்கட்சியினரின் ஒத்துழைப்பையும் பெறுவதற்கேற்ற ஒரு வேலைத்திட்டத்தை வரைந்தெடுத்தும் – தமிழ் மக்களின் சமூக, பொருளாதார வாழ்வின் உயர்விற்கான உருப்படியான பணிகளை முன்னெடுத்துச் செல்வதன் மூலம், “ஒரு சாதாரண மாகாண சபை இப்படியெல்லாம் கூடச் செயற்படமுடியும்” என்ற ஒரு முன்னதாரணமாக வடக்கு மாகாண சபை திகழ முடியும். அத்தகைய ஒரு முன்னுதாரணம், கிழக்கு மாகாண சபைக்கான அடுத்த தேர்தல் வருகின்றபோது, தமிழ் தேசிய கூட்டமைப்பை நோக்கி தமிழ் பேசும் மக்கள் மீது செல்வாக்குச் செலுத்தக் கூடும்.